Seks uker i denne vakre leiligheten, med nydelige og velvillige Marcela som vertinne, fløy av sted. Jeg hadde et helt fortreffelig opphold, og opplevde både å ha nødvendig frihet, men også å bli inkludert, verdsatt og tatt godt vare på. Marcela er en glimrende vertinne som tok imot meg med åpne armer. Hun viste meg rundt i nærområdet første dagen, og var velvillig og hjelpsom i møte med mine ønsker og behov.
Rommet tilfredsstilte alle mine ønsker, og bildene som var lagt ut stemmer. Jeg fant nødvendig ro, og rommet virket som studiested, med både god internettdekning, fredelig nabolag og godt lys. Lys inn fra to sider gav leiligheten et romslig preg. Jeg opplevde også det å ha tilgang til egen kjøkkenkrok og bad som svært gunstig. Rommet ble vasket og stelt ukentlig, og vi fant ordninger slik at jeg kunne få vasket klærne mine.To klesskap var nyttig slik at jeg kunne holde orden i mine egne saker.
Huset til Marcela ligger like ved undergrunnsstasjonen, busser til og fra sentrum og Brent Cross. Det er kort veg til Hampstead Heath, med glimrende løpe- og tur muligheter for de som liker det. Kenwood house og parken rundt ble et av mine favorittsteder i nærområdet. Det er flere matbutikker og restauranter i gatene rundt huset. Marcela kjenner London godt, og er vel verdt å lytte til ang severdigheter, museer, teaterforestillinger, spisesteder mm. Jeg håper jeg får anledning til å vende tilbake til denne perlen av et sted. Jeg kune også gjerne tilbrakt enda lengre tid der.